सामान्य अवधारणा के उलट ये सभी नुकसान सरकारी बैंकों व अन्य कॉरपोरेट लेनदारों के संचयी फंसे कर्ज के चलते नहीं हुए हैं। सूचीबद्ध बैंकों की हिस्सेदारी 2017-18 के दौरान संयुक्त रूप से कंपनियोंं के नुकसान में आधी से कम रही (850 अरब रुपये)। कंपनियों का संयुक्त नुकसान (बैंकों को छोड़कर) 2017-18 के दौरान करीब 50 फीसदी बढ़कर 946 अरब रुपये पर पहुंच गया, जो एक साल पहले 650 अरब रुपये रहा था। नमूने में शामिल कंपनियोंं के संयुक्त राजस्व में नुकसान उठाने वाली कंपनियों की हिस्सेदारी 14 फीसदी रही जबकि कॉरपोरेट वेतन व पारिश्रमिक में 17 फीसदी और ब्याज भुगतान में 50 फीसदी हिस्सेदारी रही।